Αρχαία Ελληνικά από Μετάφραση Α΄ Τάξης

Τμήματα Α4-Α5

Καθ.: Χρυσούλα Χατζή

Θεσσαλονίκη 3.5.2020

Ενότητα 14-Ραψ. ι (στ. 240-512)

Απαντήσεις

1. Να συμπληρώσετε τα κενά στις παρακάτω φράσεις.

Α. Ο Κύκλωπας είναι

* απολίτιστος επειδή ζει σε σπηλιά μαζί με τα ζώα του.
* αγενής επειδή συμπεριφέρεται με απρέπεια στους άλλους
* σκληρόκαρδος επειδή δηλώνει ότι δεν θα λυπηθεί κανέναν
* αφιλόξενος επειδή δεν περιποιείται τους ξένους
* ασεβής επειδή περιφρονεί τον Δία και τους άλλους θεούς

Β. Ο Οδυσσέας είναι

* ευσεβής επειδή επικαλείται τον Δία ως προστάτη της φιλοξενίας
* ψύχραιμος επειδή γρήγορα ξεπερνάει τον φόβο που του προκάλεσε ο Κύκλωπας
* έξυπνος επειδή δεν παγιδεύεται από τον Κύκλωπα
* επινοητικός επειδή καταστρώνει και εφαρμόζει ένα έξυπνο σχέδιο
* ανελέητος επειδή τυφλώνει χωρίς οίκτο τον Κύκλωπα

1. Να βρείτε την ειρωνεία της σκηνής κατά την οποία ο Κύκλωπας μιλάει στο κριάρι.

Ο Κύκλωπας αγνοεί αυτό που οι ακροατές γνωρίζουν με κάθε λεπτομέρεια, ότι δηλαδή αυτός που του στέρησε το φως βρίσκεται ασφαλής κάτω από το αγαπημένο του κριάρι, ακριβώς μπροστά του

1. Τι όπλα διέθεσαν στην μεταξύ τους αναμέτρηση ο Οδυσσέας και ο Πολύφημος και ποιο υπερίσχυσε;

Ο Κύκλωπας χρησιμοποιεί την πρωτόγονη αγριότητά του και την υπερφυσική σωματική του δύναμη.

Ο Οδυσσέας χρησιμοποιεί τη δύναμη του μυαλού, την ευστροφία, την επινοητικότητα, την πονηριά, την ψυχραιμία και την τόλμη.

Χρυσούλα Χατζή